Action Mode पर नोएडा पुलिस, अभियान चला 450 अपराधियों को किया गिरफ्तार - noida police on action mode 450 criminals arrested on campaign
नोएडाः उत्तर प्रदेश के नोएडा और ग्रेटर नोएडा में पुलिस ने बीते 15 दिनों में हत्या, लूट, बलात्कार और चोरी के करीब 450 आरोपियों को गिरफ्तार किया है। एक वरिष्ठ अधिकारी ने बुधवार को बताया कि गौतमबुद्ध नगर पुलिस ने 20 जुलाई को अपराधियों के खिलाफ अभियान शुरू किया और समूचे जिले में सुरक्षा जांच बढ़ा दी थी।
गौतमबुद्ध नगर के वरिष्ठ पुलिस अधीक्षक वैभव कृष्ण ने कहा, ‘‘15 दिन के इस अभियान में, लूट, डकैती, बलात्कार, हत्या, अपहरण, वाहन चोरी समेत अन्य अपराधों में संलिप्त 448 अपराधियों को गिरफ्तार किया गया है।'' उन्होंने कहा, ‘‘ इस दौरान लूट और हत्या के 38 मामलों को भी सुलझाया गया।''
पुलिस के आंकड़ों के मुताबिक, लूट के मामले में 71 आरोपियों को बंदी बनाया गया है। वहीं, हत्या के 10 आरोपियों को गिरफ्तार किया गया है। इस दौरान 19 ऐसे अपराधियों को गिरफ्तार किया गया जिनके खिलाफ गैंगस्टर अधिनियम के तहत मामले दर्ज थे।
450 Criminals